Document ID: 32007D0568

KOMMISSIONENS BESLUTNING
af 20. august 2007
om EF-tilskud til aktioner af hastende karakter til bekæmpelse af Newcastle disease i Det Forenede Kongerige i 2006
(meddelt under nummer K(2007) 3891)
(Kun den engelske udgave er autentisk)
(2007/568/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 4, stk. 2, og
ud fra følgende betragtninger:
(1)
For at bidrage til udryddelsen af Newcastle disease hurtigst muligt har Fællesskabet mulighed for at yde et finansielt tilskud til medlemsstatens tilskudsberettigede udgifter i henhold til artikel 4, stk. 2, i beslutning 90/424/EØF.
(2)
EF-tilskuddet til hasteforanstaltninger til bekæmpelse af Newcastle disease ydes i henhold til reglerne i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2).
(3)
Der var udbrud af Newcastle disease i Det Forenede Kongerige i 2006. Sygdommens forekomst er en alvorlig fare for bestandene i Fællesskabet.
(4)
Den 11. april 2007 indsendte de britiske myndigheder et sidste overslag over de udgifter, der er afholdt til udryddelse af sygdommen.
(5)
De britiske myndigheder har opfyldt samtlige tekniske og administrative forpligtelser i forbindelse med de foranstaltninger, der er omhandlet i artikel 3 i beslutning 90/424/EØF og artikel 6 i forordning (EF) nr. 349/2005.
(6)
Det er en forudsætning for udbetaling af EF-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskud
1. Der kan ydes EF-tilskud til Det Forenede Kongerige for udgifterne til hasteforanstaltninger til bekæmpelse af Newcastle disease i 2006.
2. Tilskuddet udgør 50 % af de EF-tilskudsberettigede udgifter. Tilskuddet udbetales på de betingelser, der er fastsat i forordning (EF) nr. 349/2005.
Artikel 2
Adressat
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 20. august 2007.

Labels: 18
15
19
6